rejauldu/bengali-wikipedia huggingface dataset:
মাহী বিজ (জন্ম: ১ এপ্রিল ১৯৮২) হচ্ছেন একজন ভারতীয় মডেল এবং অভিনেত্রী। তিনি কালারসে সম্প্রচারিত বালিকা বধু ধারাবাহিকে নন্দিনী চরিত্রে এবং লাগি তুঝসে লগনে নকুষা চরিত্রে অভিনয়ের মাধ্যমে জনপ্রিয়তা অর্জন করেছেন। তিনি তার স্বামী জয় ভানুশালীর সাথে ২০১৩ সালে নাচ বলিয়ে ৫তে জয়লাভ করেছেন।  ক্যারিয়ার বিজ হচ্ছেন একজন মডেল এবং বেশ কয়েকটি গানের চিত্রসঙ্গীতে তিনি উপস্থিত হয়েছেন, যার মধ্যে "তু, তু হ্যায় ওয়াহি" (ডিজে আকিল মিক্স) উল্লেখযোগ্য। ২০০৬ সালে তিনি টেলিভিশন ধারাবাহিক "আকেলা"য় প্রধান চরিত্রে অভিনয় করেছেন।  সাহারা ওয়ানে সম্প্রচারিত ধারাবাহিক শুভ কদমে প্রথার চরিত্রে অভিনয় করেছেন। তিনি কালারসে সম্প্রচারিত লাগি তুঝসে লগনে নকুষা চরিত্রে অভিনয়ের মাধ্যমে জনপ্রিয়তা অর্জন করেন। তিনি ঝলক দিখলা যার ৪র্থ আসরে একজন প্রতিযোগী হিসেবে অংশগ্রহণ করেছিলেন, যেখানে তিনি চূড়ান্ত প্রতিযোগী হিসেবে উত্তীর্ণ হয়েছিলেন।  পরবর্তীতে তিনি নাচ বলিয়ের ৫ম আসরে তার স্বামী জয় ভানুশালীর সাথে অংশগ্রহণ করেন, যেখানে তারা বিজয়ী জুটি হয়েছিলেন। অতঃপর তিনি ফিয়ার ফ্যাক্টর: খতরোঁ কে খিলাড়ির ৫ম আসরে অংশগ্রহণ করেন, কিন্তু পায়ে চোট পাওয়ার কারণে তিনি উক্ত অনুষ্ঠান হতে অপসারিত হয়ে যান।  ২০১১ সালের ১১ নভেম্বর মাহী জয় ভানুশালীর সাথে বিবাহ বন্ধনে আবদ্ধ হন।  টেলিভিশন  সাল অনুষ্ঠান চরিত্র চ্যানেল উল্লেখ ২০০৭  ইয়ে ওয়াদা রাহা (চিত্র সঙ্গীত)  স্বভূমিকা    ২০০৭–০৮  আকেলা     ২০০৮–০৯  ক্যায়সি লাগি লগন  প্রথা  সাহারা ওয়ান   শুভ কদম   ২০০৯–১২  লাগি তুঝসে লগন  নকুষা পাতিল  কালারস  ২০১০–১১  ঝলক দিখলা যা ৪  স্বভূমিকা  সনি টিভি  ২০১১  কমেডি সার্কাস কা নয়া দৌড়   ২০১২  ভি দ্য সিরিয়াল  চ্যানেল ভি ইন্ডিয়া  মুভার্স অ্যান্ড শেকার্স  সাব টিভি   তেরি মেরি লাভ স্টোরিস  সালোনি  স্টার প্লাস  ২০১২–১৩  নাচ বলিয়ে ৫  স্বভূমিকা (জয় ভানুশালীর সাথে)  ২০১৩  কমেডি নাইটস উইথ কপিল  অতিথি পরিবেশক  সনি টিভি  ২০১৪  এনকাউন্টার  আশনা  ২০১৫–১৬  বিগ বস ৯  অতিথি  কালারস   ২০১৬  ফিয়ার ফ্যাক্টর: খতরোঁ কে খিলাড়ি ৭  স্বভূমিকা  বালিকা বধু  নন্দিনী শিবরাজ শেখর/নন্দিনী শেখাওয়াত/নন্দিনী কৃশ মালহোত্রা   চলচ্চিত্র  সাল চলচ্চিত্র চরিত্র ভাষা উল্লেখ ২০০৪  অপরিচিথন  কল্যাণী  মালায়ালম    তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:নাচ বলিয়ে বিজয়ী বিষয়শ্রেণী:ঝলক দিখলা যা বিষয়শ্রেণী:ভারতীয় বংশোদ্ভূত নারী মডেল বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:দিল্লির নারী মডেল বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী
আলেজান্দ্রো অ্যাডেম  ব্রিটিশ কলাম্বিয়া বিশ্ববিদ্যালয়ের গণিত বিভাগের একজন অধ্যাপক। তিনি কানাডার প্রাকৃতিক বিজ্ঞান ও প্রকৌশল গবেষণা কাউন্সিলের সভাপতি।  পূর্বে তিনি ২০০৮-২০১৫ সময়কালে প্যাসিফিক ইনস্টিটিউট ফর দ্য ম্যাথমেটিক্যাল সায়েন্সেসের পরিচালক ছিলেন। এছাড়া ২০১৫-২০১৯ সময়কালে মাইট্যাক্সের সিইও এবং বৈজ্ঞানিক পরিচালক ছিলেন।  from University of British Columbia  ২০২৪ সালে তিনি এনএসইআরসি-র সভাপতি হিসেবে দ্বিতীয় পাঁচ বছরের জন্য পুনঃনিযুক্ত হন।
সিপ্রিনিফর্মেস হল রশ্মিযুক্ত মাছের বর্গ , কার্প এবং মিননাউস এই বর্গের অন্তর্ভুক্ত। এই বর্গে ১১-১২টি কনটেন্স রয়েছে, কিছু কর্তৃপক্ষ এই বর্গে প্রায় ২৩ টির মতো পরিবারকে  ৪০০টি গণ এবং ৪,২৫০ টিরো বেশি প্রজাতিতে মনোনীত করেছে। এই বর্গে প্রতি কয়েক মাস পরে পরে নতুন প্রজাতির বর্ণনা দেওয়া হয় এবং নতুন গণ প্রায়শই স্বীকৃত হয়। Froese, Rainer, and Daniel Pauly, eds. (2012). "সিপ্রিনিফর্মেস" in FishBase. December 2012 version. Eschmeyer, W.N., Fong, J.D. (2015) Species by family/subfamily in the Catalog of Fishes, California Academy of Sciences (retrieved 2 July 2015) এই বর্গ দক্ষিণ - পূর্ব এশিয়ায় সবচেয়ে বৈচিত্র্যময় এবং অস্ট্রেলিয়া এবং দক্ষিণ আমেরিকায় সম্পূর্ণ অনুপস্থিত। Nelson (2006) এই বর্গে নথিভুক্ত করা সবথেকে দীর্ঘায়ু প্রাণী হল বিগমাউথ বাফেলো , যার বয়স হল ১১২ বছর ।     বিবরণ  ওস্টারিওফিসির অন্যান্য বর্গের মতো সিপ্রিনিফর্মসের মাছেরা ওয়েবেরিয়ান যন্ত্র রাখে । তাদের পিঠে কেবল একটি পৃষ্ঠীয় পাখনা থাকার জন্য তারা তাদের বেশিরভাগ আত্মীয় মাছেদের থেকে আলাদা;  বেশিরভাগ ওস্টারিওফিসি অন্যান্য মাছের তুলনায় ছোট, এদের ডোরসাল ফিনের পিছনে মাংসল অ্যাডিপোজ ফিন থাকে। আরো একটি পার্থক্য হল সিপ্রিনিফর্মসের অপ্রিতম(unique) কাইনেথময়েড, এদের শুণ্ডতে ছোট মাঝারি হাড় এবং মুখে দাঁত অনুপস্থিত । এর পরিবর্তে, তাদের গলাতে আছে অভিসারী কাঠামো নামক অস্থির দাঁত। Nelson (2006)  এই বর্গের সর্বাধিক উল্লেখযোগ্য পরিবার হল সাইপ্রিনিডে ( কার্প এবং মিননাউ )। এই পরিবার বর্গটির বৈচিত্র্যের দুই-তৃতীয়াংশ । এটি মাছের বৃহত্তম পরিবারের মধ্যে একটি এবং এটি আফ্রিকা, ইউরেশিয়া এবং উত্তর আমেরিকা জুড়ে বিস্তৃত। বেশিরভাগ প্রজাতি সীমাবন্ধভাবে স্বাধুপানির মাছ । তবে যথেষ্ট পরিমাণে ঈষৎলোনা পানিতে  যেমন কালবোস এবং ব্রীম মাছ পাওয়া যায় । কমপক্ষে একটি প্রজাতি লবণ পানিতে পাওয়া যায়। যার নাম হল প্রশান্ত মহাসাগরীয় রেডফিন, ট্রিবিলোডন ব্র্যান্ডটি । Orlov & Sa-a {2007] কখনো কখনো এই বর্গের পরিবারকে সিলোরিহঞ্চিডিতে পৃথক করা হয় এবং তারা সিপ্রিনিডির বিশেষভাবে অভিযোজিত মাছ বলে মনে করা হয়। FishBase (2004d,f), He et al. (2008)  ব্যালিটরিডা এবং গিরিনোচিলিডি হল শৈবাল এবং ছোট ইনভার্টেব্রেটস খাওয়া গিরিতরঙ্গিণীর স্রোতের মাছের পরিবার। এগুলি কেবল গ্রীষ্মমণ্ডলীয় অঞ্চল এবং উপনিবেশীয় এশিয়াতে পাওয়া যায় । যদিও আগেরটি একটি বিশেষ দল, তবে তার মধ্যে রয়েছে কেবল কয়েকটি মুখ্য প্রজাতি। FishBase (2004a,e)  শ্রেণিবিন্যাস  thumb|right|নিমচাইলাস ক্রাইসোলাইমোস একটি স্টোন লৌচ। সত্যিকারের লৌচ সাথে ঘনিষ্ঠভাবে সম্পর্কিত, সত্যিকারের লৌচের মতো তাদের বারবেল রয়েছে।ঐতিহাসিকভাবে ক্যাটফিশ ছাড়া ওস্তারিওফিসি নামক সুপার অর্ডারে (বর্গে) রাখা সমস্তকিছু এই বর্গের অন্তর্ভুক্ত ছিল, যা পরে সিলুরিফর্মেস বর্গে স্থাপন করা হয়। এই সংজ্ঞা অনুসারে, সিপ্রিনিফর্মেস বর্গটি প্যারাফাইলেটিক বর্গ হিসাবে ছিল। সুতরাং সম্প্রতি গোনোরহিনকিফর্মেস, চারাসিফর্মেস এবং জিমনিটফর্মেসকে তাদের নিজস্ব মনোফিলিটিক বর্গ গঠনের জন্য পৃথক করা হয়েছে।Helfman et al. (1997): pp.228-229   জাতিজনি  নিম্নলিখিত কাজের কাজের উপর ভিত্তি করে জাতিজনি।   Jörg Bohlen, Vendula Šlechtová: Phylogenetic position of the fish genus Ellopostoma (Teleostei: Cypriniformes) using molecular genetic data. Ichthyological Exploration of Freshwaters. Bd. 20, Nr. 2, 2009, S. 157-162 (PDF ; 1,8 MB)     তথ্যসূত্র   বিষয়শ্রেণী:এশিয়ার মাছ বিষয়শ্রেণী:আফ্রিকার মাছ বিষয়শ্রেণী:ইউরোপের মাছ
"মাই হার্ট উইল গো অন" () হল কানাডীয় গায়িকা সেলিন দিয়োঁর রেকর্ডকৃত একটি গান। এটি জেমস ক্যামেরন পরিচালিত ব্লকবাস্টার চলচ্চিত্র টাইটানিক (১৯৯৭)-এর প্রধান থিম সং হিসেবে পরিবেশিত হয়েছিল। গানটির সুর আয়োজন করেন জেমস হর্নার এবং গীত রচনা করেন উইল জেনিংস।  "মাই হার্ট উইল গো অন" গানটি প্রথম অস্ট্রেলিয়া ও জার্মানিতে ১৯৯৭ সালের ৮ ডিসেম্বর প্রকাশিত হয় এবং সারা বিশ্বে ১৯৯৮ সালের জানুয়ারি ও ফেব্রুয়ারি মাসে প্রকাশিত হয়। দিয়োঁর পঞ্চম ইংরেজি ভাষার অ্যালবাম লেট্‌স টক অ্যাবাউট লাভ (১৯৯৭)-এর একক এবং টাইটানিক চলচ্চিত্রের সঙ্গীত হিসেবে প্রকাশের পর এই প্রণয়ধর্মী গানটি আন্তর্জাতিক হিট তকমা লাভ করে, এবং বিভিন্ন দেশে শীর্ষ স্থান অধিকার করে, তন্মধ্যে রয়েছে অস্ট্রেলিয়া, অস্ট্রিয়া, আয়ারল্যান্ড, ইতালি, কানাডা, জার্মানি, ডেনমার্ক, নরওয়ে, নেদারল্যান্ডস, ফিনল্যান্ড, ফ্রান্স, বেলজিয়াম, মার্কিন যুক্তরাষ্ট্র, যুক্তরাজ্য, স্কটল্যান্ড, স্পেন, সুইডেন, ও সুইজারল্যান্ড।  তথ্যসূত্র  বহিঃসংযোগ    বিষয়শ্রেণী:১৯৯৭-এর গান বিষয়শ্রেণী:১৯৯৭-এর একক বিষয়শ্রেণী:এপিক রেকর্ডসের একক বিষয়শ্রেণী:কলাম্বিয়া রেকর্ডসের একক বিষয়শ্রেণী:সনি মিউজিকের একক বিষয়শ্রেণী:সেলিন দিয়োঁর গান বিষয়শ্রেণী:শ্রেষ্ঠ মৌলিক গান বিভাগে একাডেমি পুরস্কার বিজয়ী গান বিষয়শ্রেণী:গোল্ডেন গ্লোব পুরস্কার (সেরা মৌলিক গান) বিজয়ী গান বিষয়শ্রেণী:বর্ষসেরা গান বিভাগে গ্র্যামি পুরস্কার বিষয়শ্রেণী:বর্ষসেরা রেকর্ড বিভাগে গ্র্যামি পুরস্কার বিষয়শ্রেণী:স্পেনের শীর্ষ একক বিষয়শ্রেণী:ইউকে একক চার্টের শীর্ষ একক বিষয়শ্রেণী:বিলবোর্ড হট ১০০-এর শীর্ষ একক বিষয়শ্রেণী:অস্ট্রেলিয়ার শীর্ষ একক বিষয়শ্রেণী:ডেনমার্কের শীর্ষ একক বিষয়শ্রেণী:আইরিশ একক চার্টের শীর্ষ একক বিষয়শ্রেণী:জার্মানির শীর্ষ একক বিষয়শ্রেণী:চলচ্চিত্রের গান
মোহাম্মদ ইবনুল হজ্জ আবদারি ফাসি (বা মোহাম্মদ ইবনে মোহাম্মদ ইবনে মোহাম্মদ আবু আবদুল্লাহ ইবনে আল-হাজ আল-আবদারি আল-মালিকি আল-ফাসি ; )A descriptive list of Arabic manuscripts on medicine and science at the ... By A. Z. Iskandar  p.23; second paragraph ইবনুল হজ্জ নামেও পরিচিত মরক্কোর একজন মালিকি ফিকহ পণ্ডিত এবং ধর্মতাত্ত্বিক লেখক ছিলেন। তিনি ফেজ এ জন্মগ্রহণ করেন এবং মিশরে ১৩৩৬ সালে মারা যান। তিনি তার বিখ্যাত বই "আল-মাদখাল" এর জন্য সবচেয়ে বেশি স্মরণীয়।   জীবনী  ইবনুল হজ্জ মদিনা এবং মক্কা ছাড়াও তিউনিস, কাইরুইয়ান, আলেকজান্দ্রিয়া, কায়রো সহ বিভিন্ন শহর ও প্রদেশে উচ্চপদস্থ অনেক পণ্ডিতদের অধীনে অধ্যয়ন করেছেন।  মাদখল আশ-শারা আশ-শরীফ আলা আল-মাতাহিব (চিন্তাধারার বিদ্যালয় অনুসারে ইসলামিক আইনশাস্ত্রের ভূমিকা) বইটি ইবনুল হজ্জ আবদারি লিখেছেন। বইটি ৩০০ টিরও বেশি পৃষ্ঠার ৪ টি খণ্ডে প্রকাশিত হয়েছিল। এটি বিভিন্ন বিষয় নিয়ে আলোচিত বই।Mohammed Abu Abdallah Ibn al-Hajj al-Abdari. author on medicine and alchemy (Al-Madkhal), See: A.Z. Iskandar, A Descriptive List of Arabic Manuscripts on Medicine, Brill, 1984, p. 37 প্রথম খণ্ডে লেখক ২২টি অধ্যায় অন্তর্ভুক্ত করেছেন, প্রতিটিতে একটি প্রশ্ন সম্বোধন করা হয়েছে, যেখানে ইসলামী শিক্ষার তুলনায় অনুশীলন ভিন্ন। তিনি অনুশীলনটি যাচাই করেন এবং অনুসরণ করার সঠিক উপায় নির্দেশ করেন। এভাবে আমাদের কাছে নিয়ত, জ্ঞান অর্জন, নামাজ, শিক্ষার স্থান হিসেবে মসজিদের অবস্থান, বাড়িতে নামাজ পড়া, বিতর্কের সময় আলেমদের আচরণ ইত্যাদি অধ্যায় রয়েছে। দ্বিতীয় খণ্ডে একই সংখ্যক প্রশ্নসহ ৬২টি অধ্যায় রয়েছে, যার মধ্যে রয়েছে নবীর জন্মদিন, মদীনার অবস্থান, ছাত্রদের অনুসরণীয় আচরণ, মহিলাদের আচরণ ইত্যাদি। এর অধ্যায় এবং প্রশ্নগুলির বিন্যাসের জন্য কোনও নির্দিষ্ট যোগসূত্র ছাড়াই পুরো বইটি এইভাবেই লেখা হয়েছে। এটি সাধারণ অর্থে ফিকহের বই নয়, এটি শিক্ষা ও তার পদ্ধতির বই নয়, বা হাদীস বা কুরআনের ভাষ্যের বইও নয়, তবে এতে এই সমস্ত শাখার কিছুটা অন্তর্ভুক্ত রয়েছে। তার দৃষ্টিভঙ্গি আবু হামিদ আল-গাজ্জালির ইহিয়া 'উলুম আল-দীন কর্তৃক অনেক বেশি প্রভাবিত।Perspectives : revue trimestrielle d’éducation comparée (Paris, UNESCO : Bureau international d’éducation), vol. তিনি তার জীবনের বেশিরভাগ সময় তিউনিস এবং মিশরে কাটিয়েছেন এবং কিছু সময়ের জন্য ফেজের আল-কারাওইন বিশ্ববিদ্যালয়ে অধ্যাপনা করেছেন। তাকে কারাফায় (মিশর) দাফন করা হয়।  তাকে মোহাম্মদ আবদারি হিহি (পুরো নাম: আবু আবদুল্লাহ মোহাম্মদ ইবনে মোহাম্মদ ইবনে আলী ইবনে আহমেদ ইবনে মাসউদ ইবনে হজ্জ আবদারি হিহি, জীবিত ছিলেন প্রায় ১২৮৯ এর আশেপাশে) এর সাথে বিভ্রান্ত করা উচিত নয়, যিনি তার ভ্রমণের বিবরণ লিখেছেন। সেই লেখক ১২৮৯ সালে তার মক্কা ভ্রমণের বিবরণ দ্য মরোক্কান জার্নি (আল-রিহলাহ আল-মাগরিবিয়াহ) এর লেখক।   তথ্যসূত্র   বিষয়শ্রেণী:১৩৩৬-এ মৃত্যু বিষয়শ্রেণী:মরক্কী লেখক বিষয়শ্রেণী:১৪শ শতাব্দীর আইনজ্ঞ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। আশিক শাওন কর্তৃক অপসারিত আফতাব (আলাপ) ০১:১৭, ৭ জানুয়ারি ২০১৮ (ইউটিসি) মাই সোসাইটি (বাংলাদেশ)   – (অপসারণের প্রস্তাবনা দেখুনলগ দেখুন) () উইকিপিডিয়া:নিবন্ধ অপসারণের প্রস্তাবনা/My Society অনুসারে। যুদ্ধমন্ত্রী আলাপ ০৭:১৩, ৫ জানুয়ারি ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ইন্দোনেশিয়া-সিরিয়া সম্পর্ক, ইন্দোনেশিয়া এবং সিরিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৪৯ সালে, এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। সিরিয়া ছিল, প্রথমদিকে, ইন্দোনেশিয়ার স্বাধীনতাকে স্বীকৃতি দেয়া দেশগুলোর মাঝে অন্যতম। উভয় দেশই ফিলিস্তিন, ইরাক এবং লেবানন বিষয়ে একই মত পোষণ করে। এর পাশাপাশি গোলান হাইটস বিষয়ে, আন্তর্জাতিক পর্যায়ে, ইন্দোনেশিয়া, সবসময় সিরিয়াকে সমর্থন দিয়ে এসেছে। বর্তমানে সিরীয় গৃহযুদ্ধ বিষয়ে ইন্দোনেশিয়া আন্তর্জাতিক মহলে সিরিয়াকে সমর্থন দিয়ে যাচ্ছে এবং এর পাশাপাশি, সিরিয়ার সকল পক্ষকে সহিংসতা বন্ধ করার আহ্বান জানিয়েছে এর পাশাপাশি, ২০১৪ সালে দেশটি যুদ্ধবিদ্ধস্ত সিরিয়াতে মানবিক সহায়তার জন্য ৫ লক্ষ মার্কিন ডলার সহায়তা দেয়ার সিদ্ধান্ত নিয়েছে। এর আগেও সিরিয়া জাতিসংঘ এর মাধ্যমে এই একই পরিমাণ সাহায্য ২০১২ এবং ২০১৩ সালে সিরিয়াকে অনুদান হিসেবে দিয়েছে। ইন্দোনেশিয়ার রাজধানী জাকার্তায় সিরিয়ার একটি স্থায়ী দূতাবাস রয়েছে। অপরদিকে সিরিয়ার রাজধানী দামেস্কতে ইন্দোনেশিয়ার একটি স্থায়ী দূতাবাস রয়েছে।  উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।   ইতিহাস  ইন্দোনেশীয় জাতীয় অভ্যুত্থান এর সময় সিরিয়া সেই রাষ্ট্রগুলোর একটি ছিল, যারা প্রথমদিকেই ইন্দোনেশিয়ার স্বাধীনতাকে সমর্থন করে এবং স্বীকৃতি দেয়। ১৯৪৭ সালে জাতিসংঘতে নিযুক্ত সিরিয়ার প্রতিনিধি, ফারিস আল-খোউরি, ইন্দোনেশিয়া প্রশ্নে জাতিসংঘ এর নিরাপত্তা পরিষদে আলোচ্যসুচী প্রেরণ করেন। আর এই পদক্ষেপের মাধ্যমেই ইন্দোনেশিয়ায় ডাচ সাম্রাজ্য এর উপনিবেশ শেষ হয় এবং সর্বশেষে ১৯৪৯ সালে, ডাচদের থেকে ইন্দোনেশিয়ার সার্বভৌমত্ব ইন্দোনেশীয় কর্তৃপক্ষের নিকট দেয়ার সিদ্ধান্ত হয়। সিরিয়া, ইন্দোনেশিয়ার স্বাধীনতাকে স্বীকৃতি দেয়া দ্বিতীয় রাষ্ট্র ছিল। মিশর, প্রথম রাষ্ট্র হিসেবে ইন্দোনেশিয়ার স্বাধীনতাকে স্বীকৃতি দেয়॥ এরপর অতি শীঘ্রই ১৯৪৯ সালেই, দুই দেশের মধ্যকার কূটনৈতিক সম্পর্ক স্থাপিত হয়।   উচ্চপর্যায়ের সফর  ১৯৭৭ সালের অক্টোবর মাসে ইন্দোনেশিয়ার তৎকালীন রাষ্ট্রপতি, সুহার্তো এক রাষ্ট্রীয় সফরে সিরিয়া যান। ১৯৯৭ সালের জুন মাসে, সিরিয়ার প্রধানমন্ত্রী, মাহমুদ জুবেই রাষ্ট্রীয় সফরে ইন্দোনেশিয়ায় যান। আবার ২০০৯ সালের জানুয়ারি মাসে সিরিয়ার প্রধানমন্ত্রী নাজি ওত্তরি ইন্দোনেশিয়া সফরে যান।   অর্থনীতি এবং বাণিজ্য  ২০০৩ সালে দুই দেশের মধ্যকার বাণিজ্যের পরিমাণ ছিল ৪৭.০৮ মিলিয়ন (৪.৭০ কোটি) মার্কিন ডলারের। যা ২০০৮ সালে বেড়ে দাঁড়িয়ে হয় ১০০ মিলিয়ন (১০ কোটি) মার্কিন ডলার। এই দুই দেশের মধ্যকার বাণিজ্যে, ব্যাপক বাণিজ্য ঘাটতি রয়েছে এবং এই বাণিজ্য ঘাটতি রয়েছে সিরিয়ার ক্ষেত্রে।  সিরিয়ায়, ইন্দোনেশিয়ার উল্লেখযোগ্য রপ্তানি পণ্য হল, টেক্সটাইল, রাবার, চা, কফি, পাম তেল, কাঠ এবং কাগজ। অপরদিকে, ইন্দোনেশিয়ায়, সিরিয়ার উল্লেখযোগ্য রপ্তানি পণ্য হল, খেজুর, শুঁকনো ফল এবং জলপাই এর তেল।   তথ্যসূত্র    বহিঃসংযোগ   ইন্দোনেশিয়া দূতাবাস, দামেস্ক, সিরিয়া   সিরিয়া দূতাবাস, জাকার্তা, ইন্দোনেশিয়া    বিষয়শ্রেণী:ইন্দোনেশিয়ার দ্বিপাক্ষিক সম্পর্ক বিষয়শ্রেণী:সিরিয়ার দ্বিপাক্ষিক সম্পর্ক
চাঁদপুর বন্দর বাংলাদেশের একটি প্রাচীন নদীবন্দর। এই বন্দরটি মেঘনা নদী এর পূর্ব তীরে অবস্থিত। এই বন্দরটি এখন যাত্রী পরিবহনকারী বন্দর হিসাবে কাজ করছে। তবে এই বন্দরে সামান্য কিছু পণ্য দ্রব্য ও পরিবহন করা হয়। এই বন্দর থেকে ঢাকা ও বরিশাল রুটে জাহাজ বা যাত্রীবাহী লঞ্চ চলাচল করে।  ইতিহাস চাঁদপুর বন্দর  প্রতিষ্ঠার সঠিক সময় জানা যায়নি, তবে অনুমান করা হয় এই বন্দরটি হাজার বছরের পুরোনো। এই বন্দরটি মেঘনা নদীর ভাঙ্গনের ফলে ক্রমে পূর্ব দিকে সরে এসেছে। এই ভাবে বন্দরটি প্রায় ৯ কিলোমিটার পূর্বে সরে এসেছে। এই বন্দরটির ব্যাপক ব্যবহার শুরু হয় ব্রিটিশ আমলে ব্রিটিশ ভারত এর একটি নদীবন্দর হিসাবে। এই সময় এই বন্দর থেকে পাট জাহাজে করে কলকাতা নিয়ে যাওয়া হত। দেশ বিভাগের পর চাঁদপুর বন্দর পূর্ব পাকিস্তানের মধ্যে চলে যায়। ১৯৭১ সাল থেকে এটি বাংলাদেশের একটি গুরুত্বপূর্ণ নদী বন্দর হিসাবে পরিচিত হতে থাকে।  সমস্যা চাঁদপুর বন্দরটি প্রধানত ব্যবহৃত হয় যাত্রী পরিবহনের জন্য। কিন্তু এই বন্দরটিতে গত ২০০ বছরেও কোনো স্থায়ী নৌ-টার্মিনাল নির্মাণ করা হয়নি। যা বন্দরটির যাত্রী পরিবহনকে করে তুলেছে কঠিন। ২০০১ সালে নদীর ভাঙ্গনের ফলে বন্দরটি আরও সমস্যায় পড়ে। কিন্তু এখনও এর কোনো প্রতিকার করা হয়নি।  যাত্রী পরিবহন এই বন্দর থেকে ঢাকা ও বরিশাল রুটে জাহাজ চলে। এই বন্দরকে ব্যবহার করে বহু মানুষ ঢাকা শহরে পাড়ি দেন।  পণ্য পরিবহন এই বন্দরটি চট্টগ্রাম বন্দর থেকে দেশের অভ্যন্তরে পণ্য পরিবহনের সময় ব্যবহৃত হয়।  ভারত-বাংলাদেশ নৌ চুক্তি ভারত ও বাংলাদেশ পণ্য পরিবহনের জন্য নৌ চুক্তি স্বাক্ষর করেছে। এই চুক্তিতে ভারত বাংলাদেশের বন্দর ও বাংলাদেশ ভারতের বন্দর ব্যবহার করতে পারবে। এই চুক্তির আওতায় চাঁদপুর বন্দরকে রাখা হয়েছে। এর ফলে এই বন্দরের উন্নয়ন এর কথা চলছে।  তথ্যসূত্র  বহিঃসংযোগ  বিষয়শ্রেণী:চাঁদপুর জেলা বিষয়শ্রেণী:বাংলাদেশের নদী বন্দর
জাতীয় প্রতিরক্ষা কলেজ বা ন্যাশনাল ডিফেন্স কলেজ ঢাকা মেট্রোপলিটন শহরের মিরপুর সেনানিবাসে অবস্থিত একটি কলেজ। এখানে জাতীয় প্রতিরক্ষা শিক্ষাক্রম এবং সশস্ত্র বাহিনীর যুদ্ধ সংক্রান্ত বিষয়াদি পড়ানো হয়। ব্রিগেডিয়ার জেনারেল বা তদুর্ধ পর্যায়ের একজন সামরিক কর্মকর্তার নেতৃত্বাধীন এ কলেজে চারটি শাখা রয়েছে।   ইতিহাস  ১৯৯৬ সালের ৭ ডিসেম্বর প্রতিষ্ঠিত হয়। প্রতিরক্ষা বাহিনীর কমান্ড ও স্টাফ কলেজ প্রাঙ্গণে সাময়িকভাবে ১৯৯৯ সালের ১০ জানুয়ারি কলেজটি চালু করা হয়। জাতীয় প্রতিরক্ষা কলেজের বর্তমান অবস্থানের সন্নিকটেই ওই  কলেজটি ছিল। প্রতিরক্ষা কলেজে প্রধানত দুই ধরনের শিক্ষাক্রম রয়েছে। জাতীয় প্রতিরক্ষা শিক্ষাক্রম এবং সশস্ত্র বাহিনীর যুদ্ধ সংক্রান্ত বিষয়াদি (এএফডব্লিউসি)। ব্রিগেডিয়ার জেনারেল বা তদুর্ধ পর্যায়ের একজন সামরিক কর্মকর্তার নেতৃত্বাধীন এ কলেজে চারটি শাখা রয়েছে।   সশস্ত্র বাহিনী যুদ্ধ কলেজ  ২০০১ সালে জাতীয় প্রতিরক্ষা কলেজের অধীনে সশস্ত্র বাহিনী ওয়ার কলেজ প্রতিষ্ঠিত হয়। এর নেতৃত্বে ন্যাশনাল ডিফেন্স কলেজের প্রধান। সশস্ত্র বাহিনীসহ বেসামরিক কর্মকর্তাগণ জাতীয় প্রতিরক্ষা শিক্ষাক্রমের আওতাভু্ক্ত। প্রতিরক্ষাসহ জাতীয় নিরাপত্তা ব্যবস্থাপনা ও পরিচালনা বিষয়ে সশস্ত্র বাহিনী ও বেসামরিক কর্মকর্তাদের প্রশিক্ষিত করাই এ শিক্ষাক্রমের সার্বিক উদ্দেশ্যে।   উল্লেখযোগ্য প্রাক্তন শিক্ষার্থী    মেজর জেনারেল টুকুর ইউসুফ বুরাটাই, নাইজেরীয় সেনাবাহিনী প্রধান।     মেজর জেনারেল কে, যে, বিজেটিল্লেক, শ্রীলংকান জেনারেল।   এয়ার মার্শাল জাসজিত সিংহ কলের ভম, ভারতীয় বিমান বাহিনীর মহাপরিচালক (পরিদর্শন ও নিরাপত্তা)।   তথ্যসূত্র   বিষয়শ্রেণী:বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৯৬-এ বাংলাদেশে প্রতিষ্ঠিত বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশ ইউনিভার্সিটি অব প্রফেশনালসের অধিভুক্ত শিক্ষাপ্রতিষ্ঠান বিষয়শ্রেণী:ন্যাশনাল ডিফেন্স কলেজ (বাংলাদেশ)
জিওং-ইন (কোরিয়ান : 정인; জুন ১০, ২০১৯ - অক্টোবর ১৩, ২০২০) দক্ষিণ কোরিয়ার সিউলের ১৬ মাসের একটি শিশু কন্যা ছিল, যাকে তার দত্তক পিতামাতা ২৭১ দিন (৮ মাস) নির্যাতন ও নির্যাতন করেছিল এবং শেষ পর্যন্ত পেটে গুরুতর আঘাতের কারণে ১৩ অক্টোবর, ২০২০ তারিখে মারা যায়। দত্তক কন্যা হিসেবে তার পুরো নাম ছিল আহান ইউল-হা (কোরীয়: 안율하)।  তার দত্তক মা জ্যাং হাইয়ং-এর বিরুদ্ধে হত্যা ও শিশু নির্যাতনের অভিযোগ আনা হয়েছে। তার দত্তক পিতা আহন সানগিউনের বিরুদ্ধে কেবল মাত্র শিশু নির্যাতন এবং অবহেলার অভিযোগ আনা হয়েছে কারণ তিনি দাবি করেছেন যে তিনি তার স্ত্রীর আপত্তিকর কাজ সম্পর্কে অজ্ঞাত ছিলেন। ২০২১ সালের ১৪ ই মে জ্যাংকে যাবজ্জীবন কারাদণ্ড দেওয়া হয় এবং আহানকে ৫ বছরের কারাদণ্ড দেওয়া হয়। জিওং-ইনের মৃত্যু জাতীয় ক্ষোভ এবং আন্তর্জাতিক সচেতনতার সৃষ্টি করে। যদিও জিওং-ইনের ডে-কেয়ার শিক্ষক, একজন পারিবারিক বন্ধু এবং একজন শিশু রোগ বিশেষজ্ঞের  দ্বারা তিনটি সন্দেহজনক শিশু নির্যাতনের প্রতিবেদন দায়ের করা হলেও তার দত্তক পিতামাতার বিরুদ্ধে অভিযোগ চাপানোর ক্ষেত্রে পুলিশের ব্যর্থতার কারণে এই ক্ষোভের বেশিরভাগই কেন্দ্রীভূত ছিল। শিশু রোগ বিশেষজ্ঞ জিওং-ইনপরীক্ষা করেছিলেন এবং তার শরীরে একাধিক ক্ষত এবং ওজন হ্রাস এতটাই উল্লেখযোগ্য ছিল যে এটি নির্যাতন এবং অপুষ্টির প্রমাণ হিসাবে বিবেচিত হয়েছিল। হল্ট ইন্টারন্যাশনাল চিলড্রেনস সার্ভিসেস-এর শ্রমিকরাও নির্যাতনের খবর পাওয়ার পর ফলো-আপে ব্যর্থ হয়।  জিওং-ইনের মৃত্যু জাতীয় ক্ষোভ এবং আন্তর্জাতিক সচেতনতা ছড়ায়।  ১৩ অক্টোবর, ২০২০ তারিখে জিওং-ইনকে তার দত্তক মা ট্যাক্সিতে করে হাসপাতালে নিয়ে আসেন এবং কার্ডিয়াক অ্যারেস্টের কারণে কয়েক ঘন্টা পরে মারা যান। সিটি স্ক্যান এবং ময়নাতদন্ত থেকে জানা যায়: তার পেটে রক্ত ছিল (তার রক্তের ৮০%); যে তার কলারবোন, পাঁজর এবং বাহুতে একাধিক হাড় ের হাড় ভেঙে ছিল, কিছু হাড় 2-4 মাস আগে স্ব-নিরাময়ের পরে আবার ভেঙে গেছে; এবং তার মুখ, ঘাড়, কান এবং পায়ে অসংখ্য ক্ষত ছিল। মৃত্যুর কারণটি তার অগ্ন্যাশয়ের অঙ্গচ্ছেদ এবং তার অভ্যন্তরীণ অঙ্গগুলির আঘাতজনক ক্ষতি হিসাবে রায় দেওয়া হয়েছিল, যার মধ্যে ভারী বাহ্যিক শক্তির কারণে গুরুতর অন্ত্রের ফাটলও ছিল। ফরেনসিক ডাক্তার চতুর্থ বিচারে সাক্ষ্য দিয়েছিলেন যে তিনি সন্দেহ করেছিলেন যে জিওং-ইন মারা যাওয়ার প্রায় তিন থেকে পাঁচ দিন আগে কমপক্ষে আরও একটি মারাত্মক মারধর হয়েছিল, যা দক্ষিণ কোরিয়ায় একটি সরকারী ছুটিতে পড়েছিল, যা ইঙ্গিত করে যে দত্তক পিতামাতা উভয়ই বাড়িতে ছিলেন।  ২জানুয়ারি, ২০২১ তারিখে অনুসন্ধানী অনুষ্ঠান অনুত্তরিত প্রশ্নগুলির (কোরিয়ান: 그것이 알고 싶다) এর একটি পর্ব বিশ্লেষণ করে যে জিওং-ইনের কি হয়েছে, এবং দক্ষিণ কোরিয়ার সম্প্রচারকারী এসবিএস দ্বারা প্রচারিত হয়; অনুষ্ঠানটি ভাইরাল হয়ে যায় এবং দক্ষিণ কোরিয়ায় জাতীয় ক্ষোভ ের সৃষ্টি করে। হাজার হাজার বিক্ষোভকারী এবং শিশু অধিকার কর্মীরা শিশুদের নির্যাতন থেকে আরও ভালভাবে রক্ষা করতে এবং দত্তক পিতামাতা জ্যাং এবং আহনের জন্য সর্বোচ্চ শাস্তি বাস্তবায়নের জন্য সরকারি সংস্কার আইন দাবি করেছে। শিশু নির্যাতন সম্পর্কে সচেতনতা বৃদ্ধির জন্য #SorryJeongIn অনলাইন প্রচারণাও তৈরি করা হয়েছিল, বিশেষ করে জিওং-ইনের ক্ষেত্রে।     তথ্যসূত্র   বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:শিশুদের প্রতি সহিংসতা বিষয়শ্রেণী:খুনের শিকার নারী বিষয়শ্রেণী:খুন হওয়া দক্ষিণ কোরীয় শিশু বিষয়শ্রেণী:শিশু নির্যাতনের ফলে মৃত্যু
শ্রীলঙ্কার কেন্দ্রীয় ব্যাংক (; উচ্চারণ: শ্রীলঙ্কা মহা ব্যাংকোয়া) হলো শ্রীলঙ্কার আর্থিক কর্তৃপক্ষ এবং দেশটির আর্থিক খাতের শীর্ষ সংস্থা। এটি ১৯৪৯ সালের অর্থ আইন নং-৫৮-এর অধীনে ১৯৫০ সালে প্রতিষ্ঠিত হয়, যা একটি আধা-স্বায়ত্তশাসিত সংস্থা এবং ২০০২ সালের ডিসেম্বরে বিধানাবলী সংশোধনের পর এটি সরকার কর্তৃক গঠিত পাঁচ সদস্যের আর্থিক পর্যালোচনা বোর্ড কর্তৃক নিয়ন্ত্রিত হয় যাতে সভাপতি হিসাবে থাকেন গভর্নর এবং সদস্য হিসাবে যুক্ত থাকেন অর্থ ও পরিকল্পনা মন্ত্রণালয়ের সচিব এবং অর্থমন্ত্রীর সুপারিশক্রমে সাংবিধানিক পরিষদের সম্মতির মাধ্যমে শ্রীলঙ্কার রাষ্ট্রপতি কর্তৃক নিযুক্ত অপর আরও তিন জন সদস্য।   ইতিহাস  স্বাধীনতা লাভের দুই বছর পর ১৯৫০ সালে শ্রীলঙ্কার কেন্দ্রীয় ব্যাংকটি প্রতিষ্ঠিত হয়। শ্রীলঙ্কার কেন্দ্রীয় ব্যাংকের প্রতিষ্ঠাতা গভর্নর ছিলেন জন এক্সটা এবং তখন অর্থমন্ত্রী হিসাবে দায়িত্বপালনরত ছিলেন জে. আর. জয়বর্ধনে। এটি ব্যাংকটির সাবেক নাম সিলোনের কেন্দ্রীয় ব্যাংক হিসাবে মুদ্রা বোর্ডের পরিবর্তে প্রতিষ্ঠিত হয়েছিল যেটি তখন দেশে মুদ্রা প্রচলন ও ছাপানো কাজে নিয়োজিত ছিল। এটি এশিয়ান ক্লিয়ারিং ইউনিয়ন এর সদস্য।  ব্যাংকটি শ্রীলঙ্কার মুদ্রানীতি পরিচালনা করার জন্য দায়িত্বপ্রাপ্ত এবং আর্থিক ব্যবস্থা খাতের উপর ব্যাপক তত্ত্বাবধান করার ক্ষমতাও রয়েছে এর।  ব্যাংকটি সেদেশে আর্থিক নীতিগুলো উন্নয়নের সাথে জড়িত এবং আর্থিক নীতিমালা উন্নয়নকারী সংগঠন Alliance for Financial Inclusion (AFI)-এর সদস্য।  শ্রীলঙ্কার উত্পাদনশীল সম্পদগুলির উন্নয়নে উৎসাহিত ও প্রচারণার জন্য শ্রীলঙ্কার কেন্দ্রীয় ব্যাংক অর্থনৈতিক ও মূল্যমানের স্থিতিশীলতা এবং আর্থিক ব্যবস্থার স্থিতিশীলতা নিশ্চিত করতে কার্যক্রম পরিচালনা করে থাকে। এছাড়াও মুদ্রা প্রচলন, ছাপানো এবং ব্যবস্থাপনার জন্যও এটি দায়বদ্ধ।   পরিচালনা ও ব্যবস্থাপনা   শ্রীলঙ্কার কেন্দ্রীয় ব্যাংকের গভর্নর এই প্রতিষ্ঠানটির প্রধান নির্বাহী কর্মকর্তা হিসাবে দায়িত্ব পালন করেন। গভর্নর, দুইজন ডেপুটি গভর্নর এবং বিভিন্ন সহকারী গভর্নরগণ ও বিভাগীয় প্রধানগণ মিলে শ্রীলঙ্কার কেন্দ্রীয় ব্যাংকের ঊর্ধ্বতন ব্যবস্থাপনা পরিষদ গঠন করেন। কার্যকরীভাবে কেন্দ্রীয় ব্যাংকে বর্তমানে একজন পরিচালক (বা সমমানের পদবীধারীর অধীনে) ২৭টি বিভাগ রয়েছে যাদের মধ্যে কেবল ব্যবস্থাপনা নিরীক্ষা বিভাগের পরিচালক ছাড়া সকলেই একজন সহকারী গভর্নরের মাধ্যমে গভর্নর বা ডেপুটি গভর্নরের নিকট প্রতিবেদন দাখিল করেন; কেবল ব্যবস্থাপনা নিরীক্ষা বিভাগের পরিচালক গভর্নরের নিকট সরাসরি প্রতিবেদন দাখিল করেন।   আরও দেখুন   কেন্দ্রীয় ব্যাংকের তালিকা  তথ্যসূত্র    বহিঃসংযোগ     বিষয়শ্রেণী:কেন্দ্রীয় ব্যাংক  বিষয়শ্রেণী:শ্রীলঙ্কার ব্যাংক বিষয়শ্রেণী:১৯৫০-এ প্রতিষ্ঠিত